b'\n_START_ARTICLE_\nRohan (Tolkien)\n_START_SECTION_\nPrihod Rohrrim\n_START_PARAGRAPH_\nGondroci so Rohirrim v zahvalo podarili Calenardhon (takrat je bil komaj obljuden), ki se je od tedaj naprej imenoval Rohan. Rohanci so bili Gondorju zvesti zavezniki, prav tako so odigrali pomembno vlogo pri obrambi gondorskih severnih meja.\n_START_SECTION_\nPrebivalstvo\n_START_PARAGRAPH_\nPrebivalstvo Rohana je ve\xc4\x8dinoma sestavljeno iz Rohirrim (Roh-hir-im, Konjarskih mojstrov, poslovenjeno tudi Rohirrimi v Gospodarju Prstanov in nepravilno omenjeni kot Rogirrimi v Silmarillionu), potomcev Eorla Mladega.\n_START_SECTION_\nIzvor\n_START_PARAGRAPH_\nRohirrimi so v sorodu z Bardingi iz Ereborskega Dolinja in Beorningi iz Anduinskega Dolinja. Po ugotavljanjih gondorskih rodoslovcev so Rohirrimi izvirali iz Treh \xc4\x8dlove\xc5\xa1kih rodov in so bili daljni potomci Hadorja. V Rohan so Rohirrimi pri\xc5\xa1li s Severa; na jug jih je vodil Eorl Mladi.\n_START_SECTION_\nZna\xc4\x8daj in izgled\n_START_PARAGRAPH_\nRohirrimi so bili visoki, svetlolasi in svetlooki. Aragorn jih je opisal kot "ponosne, trmaste, iskrene, velikodu\xc5\xa1ne, pogumne (a ne neusmiljene) in modre."\n_START_SECTION_\nGeografske in regionalne zna\xc4\x8dilnosti\n_START_PARAGRAPH_\nRohan je ravninska de\xc5\xbeela, \xc5\xbee naravno za\xc5\xa1\xc4\x8ditena z gorovji na jugu in zahodu, veliko reko Anduin na vzhodu, na severu pa z zlove\xc5\xa1\xc4\x8dim gozdom Fangornom in \xc5\xa1e dalje v isti smeri z mo\xc4\x8dno vilinsko kraljevino Lothlorien. Na skrajnem vzhodu kraljestva le\xc5\xbei Rohanska vrzel, ki vodi dalje v okolico reke Ajzen.\n_START_SECTION_\nVode\n_START_PARAGRAPH_\nSkozi Rohan te\xc4\x8de mnogo rek: najve\xc4\x8dja je Entok (Onodlo), ki hkrati slu\xc5\xbei kot meja med vzhodnim in zahodnim Emnetom. Na zahodu dve manj\xc5\xa1a reka Mej\xc5\xa1\xc4\x8dica slu\xc5\xbei kot meja z Gondorjem. Izvira v Firienski hra\xc5\xa1\xc4\x8dini in se proti severu izliva v ustje Entoka, ob robu katerega do Anduina poteka Rohanska meja. Reka Entok ima \xc5\xa1e pritok Sne\xc5\xbeico, ki izvira v Dunhargu, pri gori Goloro\xc5\xbecu, blizu Edorasa in te\xc4\x8de ob zahodnem robu Vzhodnega Folda, dokler se ne izlije v Entok.\n_START_SECTION_\nMeje\n_START_PARAGRAPH_\nRohan na severu omejuje Fangornski gozd in Planota, na svojem severozahodu se dotika tudi konca gorske verige, ki razpolavlja Srednji svet, Hiatheglirja. Na vzhodu le\xc5\xbei Rohanska vrzel, ki sega od konca Hiatheglirske verige do skrajnega severa Nimraisa na svojem jugu, Velika zahodna cesta skozi njo dr\xc5\xbei proti Severno-ju\xc5\xbeni cesti, skozi okolico reke Ajzen in mesta Ajzengar. Na zahodu mejo Rohana predstavlja del Anduina, ki le\xc5\xbei ju\xc5\xbeneje od Planote ter zahodni rob ustja najve\xc4\x8dje rohanske reke, Entoka, nakar meja poteka po Mej\xc5\xa1\xc4\x8dici v bli\xc5\xbeini mokri\xc5\xa1\xc4\x8da Fenmarch, ki razmejuje Rohan z gondorsko provinco Anorien. Meja se zaklju\xc4\x8di v Firienski hra\xc5\xa1\xc4\x8dini, od koder \xc4\x8dez vso ju\xc5\xbeno mejo, vse do zahodne, vlogo prevzame Ered Nimrais.\n_START_SECTION_\nNotranja razdelitev\n_START_PARAGRAPH_\nRohan se deli na pet regij: severni in ve\xc4\x8dji del na Vzhodni in Zahodni Emnet, ki ju razmejuje reka Entok, skrajni ju\xc5\xbeni del na Vzhodni in Zahodni Fold, najmanj\xc5\xa1a regija pa je Folde, v kateri le\xc5\xbei glavno mesto kraljestva, Edoras.\n_START_SECTION_\nVloga v Vojni za prstan\n_START_PARAGRAPH_\nRohan je v Vojni za prstan odigral veliko vlogo, predvsem v porazu Sarumanove vojske iz Ajzengarta v Helmovem breznu in prispevka konjenice v Bitki na Pelennorskih poljanah.\n_START_SECTION_\nOdnos s Sauronom\n_START_PARAGRAPH_\nO Rohanu so se na za\xc4\x8detku Vojne \xc5\xa1irile govorice, da pla\xc4\x8dujejo davek Sauronu v obliki konj, \xc4\x8deprav so ve\xc4\x8dji veljaki (na primer Boromir in Aragorn) v to dvomili.'